Llygod Ffyrnig

Roedd Llygod Ffyrnig yn grŵp punk Cymraeg o ardal Llanelli. Mae'n debyg mai Llygod Ffyrnig oedd y grŵp punk cyntaf i ganu'n Gymraeg."Cyn-gyfarwyddwr S4C yn canu ar SoundCloud", Golwg360

Yr aelodau gwreiddiol oedd:
Dafydd Rhys – Llais
Hywel Peckham – Gitâr
Gary Beard – Gitâr
Julian Lewis – Drymau
Pete Williams – Bâs

Rhyddhawyd un sengl NCB ar y label Pwdwr yn 1978. Chwaraewyd ar raglen John Peel ar BBC Radio 1 a dewiswyd yn single of the week gan y cylchgrawn Melody Maker."Llygod Ffyrnig", Last.fm

Ysgrifennwyd geiriau NCB gan Gary Melville sydd hefyd yn cael ei enwi'n rheolwr ar glawr cefn y record. Ysgrifennwyd cerddoriaeth NCB gan Gary Beard. Mae'r gân am ddewis anodd llawr o ddynion ifanc yng nghymoedd de Cymru ar y pryd - rhwng diweithdra neu i drio cael swydd beryglus a chaled mewn pwll glo gyda'r NCB (Bwrdd Glo Cenedlaethol). Y gytgan yw - Byw ar y dôl, rhyddid ffôl, dim ond silicosis sydd ar ôl (mae silicosis yn glefyd yr ysgyfaint sydd wedi'i achosi gan lwch pwll glo).

Cafodd 500 copi o'r sengl ei gwasgu yn wreiddiol a wedyn ail argraffiad gyda labeli blanc gwyn. Mae clawr NCB yn ddu a gwyn yn dangos llun photo-montage o löwr yn debyg iawn i steil.Raoul Hausmann Mae enw'r band mewn llythrennau wedi'u torri allan o bapur newydd yn debyg i glawr LP cyntaf y Sex Pistols.

Cafodd y gân NCB ei chynnwys ar LP aml-gyfrannog Labels Unlimited - The Second Record Collection - casgliad o recordiau o labeli pync a new wave ar label Cherry Red, Llundain yn 1979."Labels Unlimited", Discogs

Yn 1979 gadawodd Dafydd Rhys, Gary Beard a Julian Lewis a daeth Wayne Gwilym mewn fel canwr, Huw Davies mewn ar gitâr a Richard Zammit ar ddrymiau. Ail-ymunodd Dafydd Rhys yn hwyrach yn 1979. Chwalodd y band yn 1980."Llygod Ffyrnig", gwefan Bored Teenagers

 Cyfeiriadau 

 Dolenni allanol 
 Y record NCB ar YouTube https://www.youtube.com/watch?v=iK5kMhWJnms


Categori:Bandiau Cymraeg
Categori:Sefydliadau 1977
Categori:Dadsefydliadau 1980